open-index/open-wikipedia-markdown huggingface dataset:
Domingos Lam Ka-tseung

**Domingos Lam Ka-tseung** (kinesisk: 林家駿, født 9. april 1928 i Hongkong, død 27. juli 2009 i Macao) var emeritert katolsk biskop av Macao.

Han ble presteviet for Macao den 27. desember 1953. Den 26. mai 1987 ble han utnevnt til koadjutorbiskop av Macao, og ble bispeviet 8. september samme år. Allerede året etter, 6. oktober 1988, ovvertok han som ordinariius, og ble dermed den første kinesiske biskop av dette over 300 år gamle bispedømmet.

Han fratrådte 30. juni 2003.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal John Baptist Wu Cheng-chung (1925-2002) *1975
* Biskop Arquimínio Rodrigues da Costa (1924-2016) *1976
* Biskop *Domingos Lam Ka Tseung* (1928-2009) *1987

## Referanser
Francis Xavier Hsu Chen-Ping

**Francis Xavier Hsu Chen-Ping** (*[[pinyin]]*: *Xu Chengbin*; født 20. februar 1920 i Shanghai i Kina, død 23. mai 1973 i Hongkong) var katolsk biskop av Hongkong.

Han ble presteviet for Hongkong 14. mars 1959.

Han ble utnevnt til hjelpebiskop av Hongkong den 12. juni 1957, og bispeviet 7. oktober samme år. Den 30. november 1968 ble han apostolisk administrator av Hongkong, og 29. mai 1969 biskop av Hongkong. Han var dermed den første kineser som ledet dette bispedømmet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Biskop Enrico Pascal Valtorta (1883-1951) *1926
* Biskop Lorenzo Bianchi (1899-1983) *1949
* Biskop *Francis Xavier Hsu Chen-Ping* (1920-1973) *1957

## Referanser
Yank, the Army Weekly

***Yank, the Army Weekly*** var et amerikansk magasin som ble utgitt ukentlig av Amerikas forente staters forsvar under andre verdenskrig.

## Historie
*Yank, the Army Weekly* ble startet i mai 1942 av major Hartzell Spence, som også fungerte som magasinets redaktør. Innholdet ble skrevet utelukkende av soldater, og magasinet var tilgjengelig for soldater i Amerikas forente staters forsvar i utlandet. Magasinet ble redigert i New York, før det ble sendt til trykking utenlands, der lokale redaktører kunne legge til relevante saker. Det ble utgitt over hele verden, med totalt 21 utgivelser i 17 land.

Magasinet var det mest leste i Amerikas forente staters forsvars historie, med et opplag på mer enn 2,6 millioner. Hver utgave kostet fra fem til ti cent fordi man mente at dersom soldatene betalte, ville de sette større pris på magasinet. 

Tegnere som Robert Greenhalgh og Howard Brodie jobbet i magasinet, som også inkluderte G.I. Joe-tegneserier av David Breger og *[[Sad Sack]]*-tegneserier av sersjant George Baker. Kunstneren og forfatteren Jack Coggins jobbet i magasinet i over to år, først i New York, og deretter i London, og han både skrev og illustrerte artikler i mer enn 24 utgaver.

Magasinet inkluderte også pinupbilder av vakre kvinner for å få opp soldatenes moral. Kjente kvinner som Lauren Bacall, Lucille Ball, Anne Baxter, Ingrid Bergman, Jeanne Crain, Ava Gardner, Betty Grable, Susan Hayward, Rita Hayworth, Hedy Lamarr, Carole Landis, Donna Reed, Jane Russell, Gene Tierney, Lana Turner og Esther Williams lot seg avbilde. 

Den siste utgaven av magasiet ble publisert i desember 1945. Scott Corbett var den siste redaktøren.

## Eksterne lenker
* 
* ''Yank, the Army Weekly''-blogg
*
Ingvar Hjermann

**Ingvar Jakob Hjermann** (1934–2025) var en norsk lege og medisinprofessor, kjent for sine studier av livsstilssykdommer og årsaker til hjerteinfarkt.

## Bakgrunn
Ingvar Jakob Hjermann var født 15. juli 1934 på gården Stødno i  i Lærdal. Han tok gymnaset på Voss og Notodden før han begynte på medisinerstudiet ved Universitetet i Oslo (UiO).

Han var gift med psykiater Veslemøy Hjermann og var far til psykolog Reidar Hjermann som blant annet har vært barneombud. Han var sønn av stortingsrepresentant Per Severin Hjermann (1891–1972) og Mari Katrina Hjermann (født Hakestad; (1895–1979). Han var bror av Per S. Hjermann.

Invar Hjermann døde 23. mars 2025 på Gjettum i Bærum.

## Virke
Hans arbeid ved Ullevål sykehus ledet til den medisinske doktorgraden (dr. med.) (1981) ved UiO. Hjermanns viktigste konklusjoner var at endret livsstil (røyking, alkohol, fett, mosjon) er vel så viktig som medikamenter i forebygging av hjerteinfarkt. I den såkalte Oslostudien innledet i 1972 ble over  menn i alderen 40–49 år undersøkt og tilfeldig delt i grupper der en gruppe fikk kostholdsråd (mindre mettet fett, mer fisk og grønnsaker) og hjelp til å slutte å røyke. De positive resulatene fra studien vakte oppsikt da de ble publisert i *[[The Lancet|Lancet]]* og 40 år senere var det fortsatt redusert forekomst av hjerteinfarkt. Under andre verdenskrig var det i Norge færre hjerteinfarkt og ifølge Hjermann skyldtes dette mangel på tobakk og mer mosjon på grunn av mangel på drivstoff.

Hjermann var avdelingsoverlege og professor på forebyggende kardiologisk poliklinikk ved Ullevål sykehus i Oslo og var også styremedlem i Nasjonalforeningen for Folkehelsen og Norsk råd for hjerte- og karsykdommer.
## Utmerkelser
* Oslo kommunes og UiOs forskningspris.
* Ingrid Espelid Hovigs matkulturpris (1997)
* Nasjonalforeningens hjertepris (2000)

## Referanser
Utvidet dynamisk omfang

**Stort dynamisk omfang** (fra tysk: *hohem Dynamikumfang*) eller **høykontrastbilde** (tysk: *Hochkontrastbild*), også kjent som **HDR** eller **HDRI** (fra engelsk: *high dynamic range imaging*, «**utvidet dynamisk område»**), er en fototeknikk der flere forskjellige eksponeringer av samme motiv settes sammen til ett enkelt foto. Formålet er å gjengi flere detaljer i bildet. Teknikken øker bildets tonale omfang utover det som er mulig ved en ren lineær gjengivelse av toneomfang. Dette gjør det mulig å reprodusere langt mer detaljer i høylys og skygge enn det som normalt er mulig.

Det er flere teknikker som brukes for å skape slike bilder. De kan lages utfra flere bilder som er tatt med forskjellig eksponering, såkalt bracketing, eller de kan lages på bakgrunn av bilder lagret i råformat med langt høyere dynamikk. Råformatfiler har gjerne langt høyere dynamikk enn det som normalt kan reproduseres på trykk eller skjerm. Ved å behandle en slik fil kan det i noen tilfeller være mulig å visualisere forhold som normalt er utenfor de aktuelle reproduksjonssystemenes dynamiske område.

Teknikken kan brukes for å lage artistiske bilder som gir et meget kunstig inntrykk, men de kan også brukes for å vise detaljer som normalt forsvinner i skygge eller høylys. Prosessering av bilder med utvidet dynamisk område krever gjerne et billedmanipuleringsprogram som er forberedt for flyttallsbehandling, dette er programmer som er forberedt for å regne med tall som har større presisjon og omfang enn normalt for billedbehandlingsprogram. Enkelte program som ikke kan regne med så høy presisjon kan utvides med tillegg som gir dem denne kapasiteten for denne typen bilder. Et eksempel er billedbehandlingsprogrammet Gimp som bruker 8 bits heltall og kan vanligvis ikke brukes for slike bilder, men kan gis et tillegg. 

Bilder beregnet for å vises på dataskjermer eller for utskrift, ofte lagret i JPEG-format, bruker 8 biter per fargekanal. Råformatfiler fra avanserte kamera er gjerne lagret som 16 bits, mens et HDR-bilde typisk bruker 32 biter per fargekanal. For å kunne benytte et HDR-foto til utskrift eller visning på skjerm må 32-bits-bildet oversettes til et 16- eller 8-bits bilde, ved hjelp av en teknikk som kalles *[[tone mapping]]*, der det høye dynamiske området komprimeres til å passe inn i det begrensede dynamiske området til det nye bildet.

## Eksempel

Fil:StLouisArchMultExpEV-4.72.JPG|–4 trinn
Fil:StLouisArchMultExpEV-1.82.JPG|–2 trinn
Fil:StLouisArchMultExpEV+1.51.JPG|+2 trinn
Fil:StLouisArchMultExpEV+4.09.JPG|+4 trinn
Fil:StLouisArchMultExpToneMapped.jpg|HDR-bilde sammensatt av de fire første eksponeringene


## Referanser
Sandalen

**Sandalen** er navnet på et område i nærheten av Nesttun, sør for Bergen. Navnet er sammensatt av det gammelnorske, *sandr* og *dalr,* og viser til de store sandforekomstene i dalen, som Sandalselven har ført med seg. Området består hovedsakelig av villabebyggelse og noen gårder.
Tove Veidung

**Tove Veidung** (født 19. november 1950) er en norsk maler, tegner og skulptør. Hun studerte tegning/ maling på Bergen Kunsthandverkskole 1969 til 1970, deretter skulptur med Hugo Wathne på  Vestlandets kunstakademi v/Studieatelier Bergen. Fra 1971 til 1974  studerte hun så keramikk hos Alf Rongve på Bergen Kunsthandverkskole. I 1980 studerte hun skulptur med Fritz Røed i Oslo, og samtidig maleri med Ørnulf Ranheimsæter og skulptur med Eilif Mikkelsen på Statens håndverks- og kunstindustriskole i Oslo. 

Tove Veidung har atelier i Austrheim kommune.

## Eksterne lenker
* Veidungs hjemmeside
Afrikamesterskapet i fotball for kvinner 2004

Afrikamesterskapet i fotball for kvinner 2004 ble arrangert i Sør-Afrika mellom 18. september og 3. oktober 2004. Turneringen ble vunnet av Nigeria.

## Kvalifisering
20 lag kjempet om syv plasser (i tillegg til Sør-Arfrika, som var kvalifisert som vert). Kvalifiseringen ble organisert i to deler, slik at de dårligste lagene måtte først gjennom en forkvalifisering før den egentlige kvalifiseringen. Både forkvalifiseringen og kvalifiseringen ble gjennomført ved at to og to lag møttes hjemme og borte.

### Forrunden

### Kvalifiseringsrunden
Kampene foregikk den 11. juli (første kamp) og 24. juli/25. juli (returkampen) på borte- og hjemmekampbasis.

## Sluttspill
### Gruppe A

### Gruppe B

## Finalespill

### Semifinaler

### Bronsefinale

### Finale

## Noter
Frans Thijssen

**Frans Thijssen** (født 23. januar 1952 i Malden i Gelderland) er en nederlandsk tidligere fotballspiller og trener. Han er mest kjent for sin tid som spiller hos FC Twente i Nederland, og Ipswich i England. Thijssen spilte 14 landskamper for .

I 1970 ble han profesjonell hos NEC Nijmegen og flyttet over til FC Twente i 1973 hvor midtbanespilleren ble i nesten seks sesonger. Han flyttet deretter over til England, hvor han spilte for Ipswich (96 kamper og sju mål) og Nottingham Forest (17 kamper og tre mål). Etter en periode i Canada som spiller for *Vancouver Whitecaps* flyttet han hjem til Nederland for å spille for *Fortuna Sittard* (1984–1987), FC Groningen (1987-1988) og *Vitesse Arnhem* (1988-1991).

Thijssen ble i 1995 trener for Malmö FF i Sverige fram til han fikk sparken midtveis i 1998-sesongen . Senere har han trent diverse lag i Nederland, De forente arabiske emirater og Qatar.

## Meritter
**[[Ipswich Town FC|Ipswich Town]]**
* UEFA-cupvinner: 1981
* Football Writers' Association Footballer of the Year: 1981

## Referanser


## Eksterne lenker
* 
* 
* Nederlandske spillere i utlandet - Thijssen
* Profil
Fylkesvei 7014

**Fylkesvei 7014 (Fv7014)** går mellom Ingjelsvatnet og Vollheim i Lierne kommune.

Før Trøndelag fylke ble opprettet 1. januar 2018 hadde veien betegnelsen fylkesvei 345 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Konsentrasjonsleiren Esterwegen

**Konsentrasjonsleiren Esterwegen** var en av femten konsentrasjonsleirer i Emsland og ble opprettet i 1933 med kapasitet for to tusen fanger.  Leiren var en av de første konsentrasjonsleirene i det nazistiske Tyskland.

I starten var det politiske fanger og motstandere av naziregimet som ble sendt til Esterwegen.  En av de første som ankom leiren var forfatteren, pasifisten og den senere fredsvinneren Carl von Ossietzky som var fange i leiren fra februar 1934 til mai 1936.

Sommeren 1936 bestemte SS-sjefen Heinrich Himmler å avvikle konsentrasjonsleiren fordi han mente den lå for nær grensen til Nederland.  Fangene ble overført til Sachsenhausen utenfor Berlin.
I januar 1937 ble leiren tatt I bruk som straffeleir underlagt justismyndighetene i Tyskland. Leiren tok imot straffede fra egne militære styrker og etter krigsutbruddet krigsfanger.

## Etter krigen
I 1950-årene ble mange av leirens bygninger revet. Fra 1963 til 2000 ble området benyttet av det tyske forsvaret, Bundeswehr. I 2003 ble det startet et arbeid med å gjenreise bygningene og området slik det var under Det tredje rike.

## Eksterne lenker
* 
* Minnested konsentrasjonsleiren Esterwegen
Kenny Burns

**Kenneth «Kenny» Burns** (født 1953) er en britisk tidligere fotballspiller, mest kjent for sin tid i Nottingham Forest FC der han var en viktig brikke da klubben vant den engelske ligaen i 1977-78 og Europacupen to ganger i 1979 og 1980. Han ble også kåret til Football Writers' Association Footballer of the Year i 1978.

Burns startet sin karriere hos Rangers FC som lærling, men gikk i 1971 til Birmingham City FC. Han var egentlig forsvarsspiller, men ble fra 1974 brukt som angrepsspiller for å erstatte stjernen Bob Latchford som ble solgt til Everton FC,
og fikk senere sine første landskamper for  som angrepsspiller. Han spilte 170 ligakamper for Birmingham, og scoret 45 mål.

Han ble kjøpt opp av Nottingham Forest for 150 000 pund i 1977, og ble flyttet tilbake til forsvaret av manager Brian Clough. Fram til han ble solgt til Leeds for 400 000 pund i 1981 var han en viktig brikke i Nottingham-forsvaret, hvor han spilte 137 ligakamper og scoret 13 mål.

Etter tre sesonger som Leeds-spiller spilte han senere for Derby County FC, Notts County FC, Barnsley FC og i tillegg IF Elfsborg i Sverige. Senere har han spilt fotball for diverse amatør-klubber i England.

Han spilte totalt 20 landskamper for Skottland og scoret ett mål. Burns var med i Skottlands tropp i VM i fotball 1978 i Argentina.

## Referanser


## Eksterne lenker
*
Fermo (provins)

**Provinsen Fermo** er en provins i Italia. Den ble stiftet i 2004 og trådte i kraft i 2009. Den er den femte provinsen i regionen Marche. Det administrative senteret er Fermo (35&nbsp;502 innbyggere i 2001). Andre store byer (eller kommuner) er Porto Sant'Elpidio (22&nbsp;752), Porto San Giorgio (15&nbsp;869), Sant'Elpidio a Mare (15&nbsp;332) og Montegranaro (12&nbsp;860).

De 40 kommunene provinsen består av hadde tilsammen 166&nbsp;218 innbyggere etter en folketelling i 2001, og utgjør et landområde på 859,51 km². Frem til provinsen trådte i kraft var disse kommunene en del av provinsen Ascoli Piceno. 

## Eksterne lenker
*
Bounced Checks

***Bounced Checks*** er det første samlealbumet fra Tom Waits, utgitt i 1981. Albumet inneholder sanger fra tidligere album, konsertopptak og alternative versjoner av sanger fra seks av hans syv album utgitt på Asylum Records. Unntaket er hans debutalbum, *[[Closing Time (album)|Closing Time]].

Samlingen inkluderer flere ikke tidligere utgitte spor. «Mr. Henry» er en sang som ikke kom med på *Heartattack and Vine*, «The Piano Has Been Drinking» er en konsertversjon av sporet fra *Small Change*. «[[Jersey Girl (sang)|Jersey Girl]]» og «Whistlin' Past the Graveyard» er alternative versjoner fra *Heartattack and Vine* og *Blue Valentine''.

## Sporliste
Sangene er skrevet av Tom Waits.

# «Heartattack and Vine»
# «Jersey Girl»
# «Eggs and Sausage»
# «I Never Talk to Stangers (duett med Bette Midler)»
# «The Piano Has Been Drinking»
# «Whistlin' Past the Graveyard»
# «Mr. Henry»
# «Diamonds on My Windshield»
# «Burma Shave»
# «Tom Traubert's Blues» – (1:56)
Steve Perryman

**Stephen John «Steve» Perryman** (født 21. desember 1951 i Ealing i London) er en britisk tidligere fotballspiller og nåværende fotballtrener. Han er kjent for sin tid som spiller og kaptein for Tottenham på 1970- og 1980-tallet. Han spilte totalt 854 kamper for Tottenham, noe som fremdeles er klubbrekord. Han ble i 1982 kåret til Football Writers' Association Footballer of the Year og er medlem av Order of the British Empire.

Perryman spilte hovedsakelig som defensiv midtbanespiller eller forsvarsspiller, men scoret likevel 39 mål for Tottenham. Perrymans karriere i Tottenham varte fra 1969 til 1986 og i løpet av den tiden hadde han vært med på å vinne to FA-cupfinaler, to ligacupfinaler og to UEFA-cupfinaler.

Han forlot Tottenham i 1986 og spilte 17 ligakamper for Oxford United FC. I 1987 ble han ansatt som spillende manager for Brentford FC og han spilte 53 ligakamper før han takket for seg i Brentford i 1990. Perryman tok så over managerjobben i Watford FC og han ble der i tre sesonger.

Han var midlertidig manager for Tottenham i november 1994. I 1995 flyttet han til Norge for å trene Idrettsklubben Start, en jobb han hadde en halv sesong. Neste stopp var Japan der han trente Shimizu S-Pulse i perioden 1996 til 2000 før han tok over samme jobb hos *Kashiwa Reysol* mellom 2001 og 2002.

Etter en periode tilbake i England i 2003 som konsulent hos Exeter City FC, dro han tilbake til Japan og Kashiwa Reysol men flyttet snart tilbake til England for å bli direktør for Exeter, en jobb han fremdeles har.

Perryman er også kjent for sine butikker med sportsutstyr som han åpnet rundt om i England og en i Bergen tidlig på 1980-tallet. Butikken i Bergen eksisterer fremdeles. Perryman eier også firmaet Steve Perryman Sport Travels.

Til tross for hans lange og til tider suksessrike tid som fotballspiller, fikk han kun én landskamp (20 minutter som innbytter) for .

## Meritter
### Spiller
**[[Tottenham Hotspur FC|Tottenham Hotspur]]**

* FA Cupvinner: 1981 og 1982
* UEFA-cupvinner: 1972 og 1984
* Ligacupvinner: 1971 og 1973
* Football Writers' Association Footballer of the Year: 1982

### Manager
* *Årets manager* i J-League: 1999

## Referanser


## Eksterne lenker
* 
* Offisiell Steve Perryman-nettside
* Steve Perryman &mdash; på Soccerphile
Ordstamme

**Stammen** til et ord er den delen av ordformen som er felles for flere eller alle av ordformene i bøyningsparadigmet. Som regel er stammen det som er igjen av ordet dersom man tar bort bøyningsdelene. Man kan også si at ordstammen er den delen som er felles for alle bøyningsformene av et ord, og som uttrykker ordets grunnbetydning eller leksikalske betydning.
Svart økonomi

**Svart økonomi** er en betegnelse på økonomisk virksomhet, blant bedrifter eller privatpersoner, som unndrar seg å betale skatter og avgifter til staten. Det kan være mange ting, som inntekter, formue og omsetning som bevisst ikke blir oppgitt til beskatning, og ifølge lovverket i de fleste land er dette ulovlig og kan medføre straffereaksjoner som fengsel og bøter.

Svart handel kan for eksempel være hvis man trenger å reparere PC-en og databutikken kanskje spør: «Skal det være med eller uten regning». Hvis man velger å få reparert PC-en uten regning vil dette være en svart handel. Svart arbeid er for eksempel hvis en person har en ekstrajobb hvor verken han eller arbeidsgiveren oppgir lønna til skattemyndighetene. 

For de som er involvert i svart økonomi kan det gi billigere tjenester og økte inntekter, ettersom de deler pengene som skulle vært innbetalt som skatt. For samfunnet forøvrig vil det medføre tap av inntekter til fellesformål som skoler, sykehus, kollektivtrafikk osv. 

Svart arbeid er også en trussel for lovlydige virksomheter, som blir utkonkurrert av svarte virksomheter, ettersom disse unndrar seg utgifter til skatter og avgifter og dermed kan underby de lovlige virksomhetene. Den svarte økonomien er også er et samfunnsproblem fordi de som ikke betaler inn pliktige skatter og avgifter også bidrar til å undergrave landets felles økonomi.

## Se også

* Skatteomgåelse

## Eksterne lenker
* Skatteetaten
Pedant

**Pedant** (fra italiensk *pedanteria*; fransk *pédant*, «pedant, skolemester; belærende person») er en benevnelse på en person som er overdrevent opptatt av små detaljer. Synonymer er paragrafrytter, pirkete eller flisespikker og lignende. Sistnevnte noe foreldede ord betyr «det å gjøre stort vesen av ubetydelige småting». Tidligere ble ordet også brukt som en benevnelse på skolemester eller huslærer (jf. pedagog). Bokholderi regnes fortsatt som så detaljorientert at det faktisk kan karakteriseres som pedanteri i en mer positiv betydning.

Som adjektiv blir «pedant» gjerne brukt i negativ forståelse om det å pirke på små detaljer, for eksempel i Camilla Colletts *[[Amtmandens Døtre]]* (1855): «*hvor kan Amalie finde smag i den stive, træge pedant!*». eller Irma Gram i *Dronning Christina av Sverige* (1924): «*de kjedeligste emner kunde hun diskutere med de tørreste pedanter*».

## Referanser
Fylkesvei 7086

**Fylkesvei 7086 (Fv7086)** går mellom Hansvika og Lauvøya i Nærøysund kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 501 (Nord-Trøndelag).

## Kommuner og knutepunkter

*Endepunkt Påssaholet på Lauvøya

## Eksterne lenker
* Vegvesenets vegkart 
*
Alan Mullery

**Alan Patrick Mullery** (født 23. november 1941 i Notting Hill i London) er en engelsk tidligere fotballspiller og trener. Han er kjent for sin tid som spiller hos Fulham FC og Tottenham Hotspur FC. I 1975 ble han kåret til Football Writers' Association Footballer of the Year. Dessuten var han den første engelske spilleren som ble utvist under en landskamp.

Mullery var en tøff og rask midtbanespiller som debuterte i 1958 for Fulham. Etter 199 ligakamper og 13 mål for Fulham, gikk han i 1964 til Tottenham for 72 500 pund. Her spilte han 312 ligakamper og scoret 25 mål før han gikk tilbake til Fulham i 1972 hvor han ble til han la opp som aktiv spiller i 1976. I denne perioden spilte han 165 kamper til for Fulham og scoret 24 mål, noe som gir en total på 364 kamper og 37 mål i ligaen for klubben.

Under en kamp mot Jugoslavia i fotball-EM 1968 ble han konstant sparket på, og i frustrasjon besvarte han tilslutt ufinhetene. Dermed ble han historisk som den første utviste spilleren for  under en landskamp. Mullery var med i Englands tropp i VM i fotball 1970, og han spilte totalt 35 landskamper for England og scoret ett mål.
 
Etter spillerkarrieren var han på 1970- og 1980-tallet manager for blant annet Brighton and Hove Albion FC, Charlton Athletic FC, Crystal Palace FC og Queens Park Rangers FC før han en kort periode i 1996&ndash;1997 var Fotballdirektør i Barnet FC. Han var på et tidspunkt også trener i Malaysia.

Han jobber nå som ekspertkommentator for fotballsendingene til fjernsynskanalen Sky Sports i England, samt at han siden september 2005 har jobbet som «fotballkonsulent» for Conference National-klubben Crawley Town FC.

Mullery er utnevnt til medlem av Order of the British Empire.

## Meritter
**[[Tottenham Hotspur F.C.|Tottenham Hotspur]]**
* FA Cupvinner: 1967
* Ligacupvinner: 1971
* UEFA-cupvinner: 1972

## Referanser


## Eksterne lenker
*
Hetlevik (Askøy)

**Hetlevik** er en bygd i Askøy kommune i Hordaland. Det ligger på vestsiden av øyen Askøy, rett nord for Follese.

Tradisjonelt har fiske vært den sentrale næringsvei i Hetlevik. I 1910 etablerte Einar Hausvik et salteri på Hetlevik, og i 1914 bygget han en stor fabrikk for produksjon av hermetiske sardiner. Denne var hjørnesteinsbedriften i bygda, og hadde opptil 150 ansatte frem til den ble nedlagt i 1975.

*[http://Kulturfabrikken.no Kulturfabrikken]* i Hetlevik er idag den gamle sardinfabrikken som er blitt rehabilitert på dugnad av bygdefolket og gjort om til et moderne kulturhus.

I 2004 ble fotballplassen i Hetlevik gjort om til kunstgressbane.

## Referanser
Solboller

**Solboller**, også kalt **solskinnsboller** eller **skillingsboller**, er boller som ofte inntas på «soldagen» på steder i Nord-Norge, for å feire at sola er kommet tilbake etter mørketida.

Solboller lages av gjærdeig med et stort øye av eggekrem i midten. Bollene minner om skoleboller, men er uten melis og kokos.
I Tromsø brukes berlinerboller som solboller i forskjellige varianter:
* Kun sukker utenpå, ingen fyll.
* Strødd melis utenpå og vaniljekrem inni.
* Melisglasur utenpå og bringebærsyltetøy inni.

## Mørketidsboller
Mørketidsboller er en annen variant som er kommet de siste årene, i alle fall i Tromsø. Det er boller som inntas mens sola er borte. Det dreier seg fortsatt om berlinerboller, men trukket med mørk sjokolade utenpå og med vaniljekrem inni.

## Referanser
21. serierunde i Premier League 2008/09

**21. serierunde i Premier League 2008/09** begynte lørdag 10. januar 13:45 med lokaloppgjøret i Birmingham mellom Aston Villa og West Bromwich Albion. 16:00 ble det spilt fire kamper før dagen ble avslutta 18:30 med Stoke City mot Liverpool. Runden ble avslutta søndag 11. januar med Wigan Athletic mot Tottenham Hotspur 14:30 og storkampen mellom Manchester United og Chelsea 17:00.

Kampene mellom Portsmouth og Manchester City og Fulham og Blackburn ble utsatt på grunn av isete bane.

## Kampfakta

***Alle kampfakta er fra BBC Sport**

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Fylkesvei 7106

**Fylkesvei 7106 (Fv7106)** går mellom Rødseidet og Bjørkneset i Nærøysund kommune. Veien har til dels svært dårlig standard.

Før Trøndelag fylke ble opprettet 1. januar 2018 hadde veien betegnelsen Fylkesvei 526 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Afrikamesterskapet i fotball for kvinner 2002

Afrikamesterskapet i fotball for kvinner 2002 var det sjette afrikamesterskap arrangert av CAF. Det ble arrangert mellom den 7. og 20. desember 2002 i Nigeria. Mesterskapet var også kvalifisering til VM i 2003.  De to plassene var forbeholdt de to finalistene. Som i forrige gang det var kvalifisering til VM, var finalistene Nigeria og Ghana. Afrikamesterskapet ble vunnet av Nigeria.

## Kvalifisering
Kvalifiseringen var delt i to runder, en forrunde og en hovedrunde. Begge var rene utslagsrunder mellom to og to lag. De tolv dårligste lagene måte gjennom forrunden, mens de åtte beste var direktekvalifisert til hovedrunden.

### Forrunde
First leg August 10 & 11, second leg August 24:

* 1 Botswana, Swaziland og Guinea-Bissau trakk seg, og Zambia, Etiopia og Senegal vant ved walk over.

### Hovedrunde
Første kamp 21. og 22. september, returkamp 11. til 13. oktober.

## Sluttspill
Nigeria ble kvalifisert som vert. 
### Gruppe A

### Gruppe B

## Finalespill

### Semifinaler

### Bronsefinale

### Finale

## Noter



## Eksterne lenker
* Tabeller og resultater ved RSSSF.com
Eriksholmen

**Eriksholmen** er den minste av de bosatte øyene (egentlig en holme) i øygruppen Sjernarøyane i Stavanger kommune i Rogaland. Eriksholmen er knyttet sammen med Kyrkjøy og Aubø ved broer, som ble åpnet for trafikk i 1979.

Fra gammelt av var Eriksholmen en husmannplass, som lå under Aubø. Trolig kommer navnet «Eriksholmen» av at en ved navn Erik en gang har bodd på holmen.

I dag er Eriksholmen knutepunktet i Sjernarøyane. På holmen ligger det en dagligvarebutikk og en båtmarina nedenfor butikken.

## Referanser
David Pizarro

**David Marcelo Pizarro Cortés** (født 11. september 1979 i Valparaíso) er en chilensk fotballspiller som spiller i Serie A for ACF Fiorentina. Han er angrepsspiller, og har spilt på alderbestemte landslag for .

## Klubbfotball
### Tidlig karriere
Pizarro startet sin karriere som en spillende midtbanesiller på Santiago Wanderers i Valparaiso, Chile.

Pizarro fikk sitt første opphold i europeisk fotball hos Udinese Calcio i Serie A. Mens han var under kontrakt der, fikk han et kort, men suksessfullt opphold hos det søramerikanske laget Universidad de Chile, der han debuterte under Copa Libertadores. Han fikk etterhvert mye suksess med Udinese og deres manager Luciano Spalletti.

### Inter Milan
Pizarro signerte en fireårs kontrakt med Internazionale Milano F.C. den 14. juli 2005, for en overgangssum på 12 millioner euro og 50% av rettene til spilleren Goran Pandev. På den tiden hevdet Pizarro at han ville pensjonere seg mens han spilte i *[[Nerazzurri]]*-skjorten, men han klarte aldri å etablere seg på førstelaget til Milan-klubben.

I sin eneste sesong hos Inter Milan, vant imidlertid Pizarro det italienske mesterskapet (på grunn av etterspillet i den italienske fotballskandalen kjent som Calciopoli), Supercoppa italiana di calcio og Coppa Italia.

### A.S. Roma
I august 2006 aksepterte han en overgang til A.S. Roma for 6,5 millioner euro i en delt-eierskapsavtale, som forente han med sin tidligere sjef fra Udinese, Luciano Spalletti. Etter suksessen til Roma i 2006-07, der laget kom til kvartfinalen i Mesterligaen, ble nr. 2 i Serie A, og slo Inter Milan 7-4 sammenlagt og vant Coppa Italia, annonserte Roma den 20. juni 2007 at de ville betale 5,75 millioner euro til Inter over de neste tre sesongene for den gjenværende eierdelen i Pizarro. I januar 2012 ble Pizzaro lånt ut til Manchester City.

I 2008 gjentok AS Roma bragden og vant Coppa Italia for andre år på rad.

## Landslagsspill
Han deltok på  under OL i 2000, og var med på å spille laget helt frem til en bronsemedalje i turneringen.

Etter å ha mislyktes i å kvalifisere seg til Fotball-VM i 2006 i Tyskland, sa Pizarro at han ikke ville spille mere for landslaget. Der var to årsaker til hans avgjørelse: Han mislikte måten som eks-trener Juvenal Olmos og eks-presidenten i fotballforbundet Reinaldo Sanchez hadde opptrådt på. En annen årsak var mangelen på kompromiss og ansvar fra mange av kollegene på landslaget, som kun spilte fotball for å bli populære. Han ønsket også å tilbringe mere tid med sin familie.

## Meritter
**Internazionale**
* **[[Serie A]]: ** 2005/06, 
* **[[Coppa Italia]]:** 2005/06
* **[[Supercoppa italiana di calcio]]: ** 2005

**AS Roma**
* **Coppa Italia:** 2007, 2008 
* **Supercoppa italiana di calcio:** 2007

## Trivia
Pizarros kjælenavn er «Peq», som er en kort variant av det spanske ordet *pequeno*, som betyr liten.

## Referanser


## Eksterne lenker
*
Tjul

**Tjul** er en av øyene i Sjernarøyane i Finnøy kommune. Tjul er knyttet sammen med Kyrkjøy med bro/vegfylling. 12. mai 2010 ble den nye brua mellom Tjul og Nord-Talgje åpnet. Antall fastboende er for øyeblikket 6 personer. Det er én gård på øyen, i tillegg til to hus og fem hytter. Gården på øya driver med melkekyr og sauer. Det pågår for øyeblikket planlegging for boligfelt med tilhørende småbåthavn på sørsiden av Tjul.
Høyeste punkt er Tjulåsen på 83 moh.
Robert Coates

**Robert Coates** (født 9. juli 1954 i Cheshire, England) er en organist og komponist bosatt i Sandøy kommune i Møre og Romsdal. Coates ble utdannet ved Royal College of Music i London, og har siden 1981 virket som kirkemusiker og musikkpedagog i Norge. Han har tidligere vært kirkemusikkonsulent i Møre bispedømme og kantor både i Vestnes og i Borgund kyrkje i Ålesund. Han er nå kantor i Aukra og Sandøy sokn, og kulturskolelærer i Sandøy. Robert Coates er Venstrepolitiker og har fra 2011 sittet i Sandøys kommunestyre, han har også vært leder for Musikernes fellesorganisasjon i Møre og Romsdal. Han var medlem av Møre bispedømmeråd og kirkemøtet i perioden 2013-2016.

Coates har skrevet verk for orgel, kor, ulike kammerbesetninger og solosang, blant disse er en messe for kor, solister og instrumentalister til 200-årsfeiringen av Elverhøy kirke i Tromsø og en adventskantate i anledning 100 års-jubileet til Borgund kirke i Ålesund. I 2019 har han levert et bestillingsverk til Molde domkantori: *Profeten Jesaja,* kantate for blandet kor og orgel. Han har i en årrekke skrevet orgelmusikk tilegnet konfirmantene i kirkene i Aukra og Sandøy. De fleste av hans verk er utgitt hos Cantando musikkforlag.

* 2009 Missa Møriensis, Op. 26 (rev.utg.)
* 2007 Two Spirituals for Organ, Op. 81
* 1999 A Tallis Triptych : Three Pieces for Organ, based on Hymn-tunes by Thomas Tallis, Op. 61
* 1998 Credo, op. 56, nr. 3 
* 1995 Birgittes brudemarsj, op. 32
* 1995 Five Short Pieces for Organ, Op. 36
* 1995 Gud sin egen sønn oss gav : For barnekor og/eller blandet kor og orgel/piano, op.42, nr.1
* 1984 Magnificat & Nunc dimittis E-Dur, for solo, blandet kor og orgel, op. 16

## Diskografi
* 2000 *Syng ein ny song for Herren:*  Verker av Svein Møller og Robert Coates med Molde domkantori.

## Referanser


## Eksterne lenker
* 
* Biografi på Cantando musikkforlags nettsider 
* Nasjonalbibliotekets publiseringstjeneste for norsk samtidsmusikk: En utvidet verksliste.
Storbyen

**Storbyen kjøpesenter** i Sarpsborg, som åpnet første gang i 1999. Senteret er en viktig pådriver for økt aktivitet i sentrum av byen, og har fått internasjonal anerkjennelse for sin arkitektur.

Senteret har et samlet areal på 33&nbsp;000 kvadratmeter, og rommer blant annet 75 butikker, legesenter, vinmonopol, en lokal radiostasjon, bank og flere serveringssteder. Senteret har gode parkeringsforhold i to separate parkeringshus: Ett over Sarpsborg bussterminal, som ligger tilknyttet senteret, og ett under Sarpsborg Torg, også det næreste nabo til senteret. Til sammen har de to parkeringshusene 570 parkeringsplasser. Bussterminalen tilknyttet senteret er regionens travleste knutepunkt for busser.

Senteret omsatte for 685 millioner kroner i 2010.

Sektor EiendomsUtvikling forvalter senterer på vegne av Vital Forsikring som kjøpte Storbyen i 2001.

## Kilder
*

## Eksterne lenker
*
Frank McLintock

**Francis «Frank» McLintock** (født 28. desember 1939 i Glasgow) er en skotsk tidligere fotballspiller, kjent for sin tid hos Arsenal FC, men han spilte også for Leicester City F.C. og Queens Park Rangers FC. Han ble kåret til Football Writers' Association Footballer of the Year i 1971.

McLintock startet sin fotballkarriere som ving hos Leicester City FC i 1957 men måtte vente i to år på sin debutkamp i 1959. I Leicester var han med på å tape to FA-cupfinaler i 1961 og 1963 og vinne ligacupen i 1964. Han debuterte på landslaget til  den 4. juni 1963 i en kamp mot  der skottene tapte 3-4. Totalt spilte han ni landskamper for Skottland og scoret ett mål. 

I oktober 1964 ble han kjøpt opp av Arsenal, og han ble straks en av lagets viktigste spillere i en tid med stor suksess for klubben. I 1967 ble han valgt til lagkaptein av manager Bertie Mee og tok laget til to ligacupfinaler på rad. Begge finalene, i 1968 og 1969 endte med tap, og McLintock var så nedbrutt at han ønsket å forlate Arsenal. Bertie Mee klarte å overtale ham til å bli og i løpet av de neste to årene vant klubben tre troféer med McLintock som kaptein. 

Først vant Arsenal Messebycupen i 1970. Så vant de «the Double», ligamesterskapet og FA-cupen samme året, i 1971. Han ble utnevnt til medlem av Order of the British Empire i 1972. Han tok klubben til nok en FA-cupfinale i 1972, som Arsenal tapte, før han ble solgt til Queens Park Rangers FC i juni 1973. McLintock hadde da spilt 314 ligakamper for Arsenal og scoret 26 mål. Han spilte fire sesonger for QPR før han i 1977 la opp som spiller.

Han prøvde seg som manager for Leicester i sesongen 1977-78 uten suksess, og laget rykket ned en divisjon. I 1984 ble han ansatt som manager hos Brentford FC hvor han ble til 1987 før han tok jobb i trenerstaben til Millwall FC.

Etter fotballkarrieren har han jobbet som fotballkommentator, først for BBC Radio, og i den senere tiden for Sky Sports.

## Referanser


## Kilder
* 

## Eksterne lenker
*
Sheshi

**Maaibre Sheshi** var en hersker i byen Avaris i Nedre Egypt i løpet av Egypts fragmenterte andre mellomepoke. Sheshi er vanskelig å plassere nøyaktig kronologisk. Mens han vanligvis er beskrevet som grunnleggeren av femtende dynasti, kan det ikke underbygges ettersom de tidligste hyksoskongene som Sakir-Har og Khyan er kjent for å ha tatt tittelen *heka-khawaset*. Khyan benyttet kun et personnavn i løpet av andre halvpart av sitt styre — en praksis som ble fulgt av senere hyksoskonger som Apophis. I kontrast viser Sheshis skarabésegler alltid hans personnavn. Den danske egyptologen Kim Ryholt har foreslått at Sheshi faktisk tilhørte fjortende dynasti og far til sin etterfølger Nehesy. En slik grad av forvirring eksisterer over hans livstid i løpet av andre mellomperiode.

Seksjonen i *[[Turinopapyrusen]]* som handler om denne komplekse perioden av egyptisk historie er hardt skadet og Sheshis opprinnelse og tidslinje innenfor andre mellomperiode er usikker. Sheshis tronenavn, Maaibre, betyr «Se er hjertet til Ra». Han er velkjent fra mer enn 300 segl og 2 segltrykk laget i hans regjeringstid. I henhold til Ryholts bok fra 1997, er Sheshi bevitnet med 396 segl alene, noe som er 3 ganger høyere enn den neste som har 123 segl: Yakbim Sekhaenre, en annen vestsemittisk hersker i Egypt som også har en usikker tidslinje og plassering i dynasti.

## Referanser


## Litteratur
* Ryholt, Kim (2010): «The Date of Kings Sheshi and Ya'qub-Har and the Rise of the Fourteenth Dynasty» i: *The Second Intermediate Period: Current Research, Future Prospects*, red. M. Maree, Orientalia Lovaniensia Analecta 192, Leuven, Peeters, s. 109–126.

## Eksterne lenker
* 
* Second Intermediate Period (SIP) ved Otto Vendel, Nemo.nu
* Kings of the Second Intermediate Period (etter Ryholt), Digital Egypt for Universities
* Sheshi Maaibre, Digital Egypt for Universities
Glommaringen

**Glommaringen**, også **linje 200**, var en bussrute som gikk mellom byene Fredrikstad og Sarpsborg, som en ringrute på begge sider av elva Glomma. Ruten fungerte som hovedtransportåren mellom de to byene, og den fulgte i hovedsak riksvei 22 på østsiden av elven og fylkesvei 109 på vestsiden.

Busstilbudet ble etablert 16. august 1999, gjennom et samarbeid mellom busselskapene FDR og Østfold Bilruter under det da nyetablerte selskapet BorgBuss. De to første bussene på ruten ble døpt «Frederik II» og «Olav Haraldsson» av de to ordførerne Svein Hansen og Jan Engsmyr. Bussene var dekorert med et spesialdesignet motiv fra Nedre Glomma-regionen.

Glommaringen utviklet seg til å bli den mest trafikkerte og mest inntektsbringende ruten blant selskapene i Østfold kollektivtrafikk. I 2006 ble rutetilbudet utvidet til én avgang hvert tyvende minutt i begge retninger, og i 2007 ytterligere utvidet til kvartersruter. I 2006 hadde Glommaringen  reisende, i 2008 passerte antallet over én million og i 2017 hadde ruten 1,6 millioner reisende. 

I juni 2018 ble Glommaringen nedlagt og traséen ble delt i to separate ruter kjørende på hver sin side av Glomma. 

## Referanser


## Eksterne lenker
*
Soldagen

**Soldagen** er i Nord-Norge navnet på den dagen sola kommer tilbake etter mørketida.

Soldagens dato avhenger av breddegrad, lokal geografi og værforhold. I Tromsø er for eksempel sola over horisonten for første gang etter mørketida 16. januar (i 2015), men på grunn av fjellene sør for byen er den faktiske soldagen først 21. januar.

Soldagen feires tradisjonelt med solboller og appelsiner.

Uttrykket brukes også på enkelte steder sør for polarsirkelen, som for eksempel Rjukan, hvor bratte fjellsider mot sør hindrer sola fra å skinne midtvinters, selv om de ikke har mørketid i ordets egentlige betydning.

## Referanser
Alfa Romeo 1750

*Denne artikkelen handler om Alfa Romeos 1750/2000 sedan. For 1750/2000 GTV Coupe, se [[Alfa Romeo 105/115 Coupé]]. For 1750/2000 Spider, se [[Alfa Romeo Spider]].*

**Alfa Romeo 1750/2000** var en serie mellomklassebiler fra den italienske bilprodusenten Alfa Romeo, som ble produsert mellom 1967 og 1972. 

Sedanmodellen «1750 Berlina» ble introdusert i 1967 sammen med coupéen 1750 GTV og cabrioletmodellen 2000 Spider. 1750-modellene erstattet de tidligere 2600 Berlina, Sprint og Spider øverst i Alfa Romeos modellprogram. I motsetning til 2600-modellene var 1750-modellene mindre og billigere, delte mange komponenter med andre modeller fra Alfa Romeo, og solgte i langt flere eksemplarer.

1750 Berlina var basert på den eksisterende sedanmodellen Giulia, som forble i produksjon. 1750 var ment å ligge øverst i sedansegmentet, over Giulia-utgavene med henholdsvis 1300 og 1600 ccm sylindervolum. I USA forsvant Giulia fra markedet, og 1750 Berlina erstattet modellen helt, mens de solgt parallelt i Europa.

I 1972 ble 1750-serien erstattet med 2000-serien, etter at omkring 100&nbsp;000 eksemplarer var produsert.

## 2000
2000-serien ble produsert mellom 1971 og 1977. Motorvolumet var økt til 2,0 liter, og den enkleste måten å se forskjell på 1750 og 2000 er grillen, som er ulik på de to modellene.
## Eksterne lenker
*Motorbase: Alfa Romeo 1750 Berlina 
*Motorbase: Alfa Romeo 1750 GTV 
*Motorbase: Alfa Romeo 1750 Spider 
*Berlina Register
Kjerrgarden

**Kjerrgarden** er en liten bygd nord på Askøy i Hordaland. Bygden ligger tett opp mot nabobygden Fromreide, hvor også postkontoret ligger, og fra Kjerrgarden går avkjørsel mot Berland og Heggernes.

Kjerrgarden fikk veiforbindelse sørover til Åsebø i 1961.

## Referanser
Berg (Sømna)

**Berg** er en bygd i Sømna kommune på Helgeland i Nordland. Berg er også et tettsted hovedsakelig i Sømna, og delvis i Brønnøy kommune. Tettstedet har  innbyggere per 1. januar , og ligger omtrent ni kilometer nord for kommunesenteret Vik. Berg består av flere boligområder som har blitt bebygd etterhvert som tettstedet har ekspandert. Deriblant Gamle Berg, Vestaberglia, Burma, Saltneset, Sømnesåsen og Buskhammeren.

Det har vært sterk vekst i bygda de senere årene og den er nå større enn kommunesenteret Vik.
Nord-Norges største meieri *Tine Meieriet nord BA Avd Sømna* ligger i bygda.

## Referanser
Store Bergan Skolekorps

Store Bergan Skolekorps (SBSK) er et skolekorps som hører til i Sandefjord. Det ble stiftet i starten av 1965. Nå har korpset litt over 100 medlemmer, noe som gjør det til byens største korps. I starten rekrutterte korpset bare barn fra Store Bergan skole, men nå rekrutteres medlemmer fra Virik skole og Store Bergan skole. Selve korpset er delt opp i Asiprantkorps, Juniorkorps og Hovedkorps.

## Eksterne lenker
*
Autobianchi A112

**Autobianchi A112** er en bilmodell i supermini-klassen produsert av den italienske bilprodusenten Autobianchi. Den ble introdusert som erstatter for Autobianchi Bianchina i 1969, og ble produsert frem til 1985 da den ble erstattet av den mer moderne Lancia Y10. Mer enn 1,2 millioner eksemplarer ble produsert på fabrikken i Milano.

A112 var kun tilgjengelig med et tredørs karosseri, og hadde to ulike motorer med sylindervolumer på henholdsvis 903 og 965&nbsp;cm³. Dette sørget for ytelser på 42&nbsp;hestekrefter i A112 Junior, med den minste motoren, og 48&nbsp;hestekrefter i A112 Elite. Denne utgaven var også utstyrt med mer utstyr og femtrinns girkasse.

Den mest sportslige utgaven var A112 Abarth, som ble introdusert i 1971. Den ble utviklet av Fiat-gruppens motorsportavdeling Abarth, først med motoren på 965&nbsp;cm³, utstyrt med et sportsligere eksosanlegg, dobbel forgasser, sylindertopp med større ventiler og overliggende kamaksel. I 1975 økte sylindervolumet til 1049&nbsp;cm³, mens effekten klatret fra 58 til 70 hestekrefter. 1975-modellen var også den første utstyrt med femtrinns manuell girkasse. Bilen deltok i en rekke rally-konkurranser over hele Europa.

Fra 1982 ble bilen også solgt som **Lancia A112**, og den ble også markedsført av Saab i Sverige sammen med Saab-Lancia 600.

## Eksterne lenker
* Registro Autobianchi
* Autobianchi A112 UK site 
* Autobianchi A112 homepage
* An Israeli Autobianchi A112 site
* Autobianchi A112 site 
* Autobianchi A112 site
* Autobianchi Club Nederland site
Brooke Anne Smith

**Brooke Anne Smith** (født 25. mars i 1984 i Aurora i Colorado) er en amerikansk skuespiller. Hun spilte *Jenna* i filmen *[[Max Keeble's Big Move]]*, sammen med Josh Peck, Jamie Kennedy, Alex D. Linz og Orlando Brown.

## Referanser


## Eksterne lenker
*
Danny Blanchflower

**Robert Dennis «Danny» Blanchflower** (født 10. februar 1926 i Belfast, død 9. desember 1993 i London) var en nordirsk fotballspiller, trener og journalist. Han er mest kjent for sin tid som spiller for Tottenham og som landslagstrener for  fra 1976 til 1979. Blanchflower ble kåret til Football Writers' Association Footballer of the Year to ganger, i 1958 og i 1961. Han er eldre bror til Jackie Blanchflower.

## Klubbkarriere
Hans karriere som profesjonell fotballspiller begynte da han på slutten av annen verdenskrig fikk kontrakt hos Belfast-klubben Glentoran. I 1949 ble han kjøpt opp av Barnsley for 6 000 pund, og to år og 68 ligakamper senere ble han solgt videre til Aston Villa for 15 000 pund. Her spilte han 155 kamper totalt og scoret ti mål. Blanchflower var ikke imponert over hvordan treningene hos Aston Villa ble gjennomført, og var faktisk banebrytende da han la mere vekt på balltrening til fordel for ren kondisjonstrening. 

I 1954 ble han kjøpt opp av Tottenham for den da enorme summen 30 000 pund, og han ble i klubben i ti år og spilte 337 ligakamper og scoret 15 mål for London-klubben. Høydepunktet i karrieren kom i 1961, da Tottenham med Blanchflower som lagkaptein vant «the Double», og ble det første laget i det 20. århundret som greide to titler samme sesong. I 1962 ledet han laget til nok en seier i FA-cupen og var også kaptein på laget som vant cupvinnercupen i 1963.

## Landslagskarriere
På Nord-Irlands landslag var han selvskreven kaptein, og spilte i VM i fotball 1958 i Sverige da laget nådde kvartfinalen. Han spilte totalt 56 landskamper for Nord-Irland i perioden 1949 til 1963.

## Trenerkarriere
I april 1964 la han opp og holdt seg unna fotballen i mange år, før han ble landslagstrener for Nord-Irland. I 1978 ble han ansatt som manager for Chelsea, men dette gikk så dårlig at han sa opp jobben i september 1979.

Den siste tiden av hans liv led han av Alzheimers sykdom, og døde i sitt hjem i London 67 år gammel. Han ble innlemmet i English Football Hall of Fame i 2003.

## Meritter
;Tottenham

* Ligamester: 1960-61
* FA-cupen vinner: 1961 og 1962
* Cupvinnercupen vinner: 1963

;Individuelt
* Football Writers' Association Footballer of the Year: 1958 og 1961

## Filmografi
* *Those Glory Glory Days* (1984)

## Litteratur
*  

## Eksterne lenker
*
UCI Verdenskalender 2009

**UCI Verdenskalenderen 2009** er en serie med verdens høyeste rangerte sykkelritt. Den består av ritt som inngår i UCI ProTour (UPT) og ritt som i 2008 gikk ut av ProTouren og inn på «den historiske kalenderen» (HIST). I praksis er verdenskalenderen omtrent som ProTouren i perioden 2005-2007.

I ritt som har ProTour-status har ProTour-lagene rett og plikt til å delta.

Det utdeles poeng for hvert ritt, og rytterne, lagene og nasjonene rangeres. De ti beste nasjonene pr. 15. august får delta med ni ryttere under landeveisrittet i VM.

## Ritt

## Verdensrankingen
### Poengberegning
Poengberegningen er omtrent den samme som i UCI Protour, men poengene er doblet. Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere.

### Resultater

#### Individuelt

#### Lagkonkurransen

#### Nasjonskonkurransen

## Eksterne lenker
* Press release : The UCI presents the 2009 World Calendar
* UCI World Ranking